**שְׁרֶק** הוא זיכיון מדיה של אולפני האנימציה דרימוורקס, אשר מבוססת במקור על ספר הילדים "Shrek!"(Shrek!) מאת ויליאם סטייג, מורכבת מארבעה סרטי אנימציה ממוחשבת הכוללים את: "שרק" (2001), "שרק 2" (2004), "שרק השלישי" (2007) ו"שרק לנצח" (2010). כמו כן, לאורך השנים יצאו מספר סרטוני וסרטי ספין אוף בהם סרטון תלת הממד "שרק 4-D", הספיישל הטלוויזיוני של חג המולד "חג שמח עם שרק", הספיישל הטלוויזיוני של ליל כל הקדושים "לא מפחדים משרק" וסרט הספין אוף "החתול של שרק".

הזיכיון נמצא במקום ה-15 בדירוג זיכיונות הסרטים הרווחיים ביותר בכל הזמנים בצפון אמריקה ובמקום השני בזיכיונות האנימציה הרווחיים ביותר בעולם אחרי גנוב על הירח.

סרטי הסדרה
----------

### שרק (2001)

 ערך מורחב – **שרק**  

הסרט מספר את סיפורו של מפלצת ירוקה בשם שרק, אשר יוצא למשימה נועזת בשם הלורד פרקוואד להציל את הנסיכה פיונה אשר כלואה בטירה עליה שומר דרקון. שרק יוצא למשימה בחברתו של חמור פטפטן, על מנת לקבל את הביצה שלו בחזרה, לאחר שהלורד פרקוואד שיכן בביצה את כל היצורים מהאגדות.

במאי: אנדרו אדמסון

מדבבים ראשיים: מייק מאיירס, אדי מרפי, קמרון דיאז, ג'ון לית'גו.

### שרק 2 (2004)

 ערך מורחב – **שרק 2**  

הזוג הטרי שרק ופיונה חוזרים לביצה שלהם לאחר ירח הדבש ביחד עם דונקי, ומופתעים לקבל את הזמנתם של המלך והמלכה - הוריה של פיונה אל ארצם כדי לקבל את ברכתם על החתונה. שרק ופיונה חוששים כיצד יגיבו ההורים, לאחר שיראו עם מי התחתנה ביתם ומה קרה לה כתוצאה מכך. רק לאחר הגעתם לארץ "הרחק הרחק מכאן" מגלה פיונה שהיא הייתה בכלל מאורסת, לנסיך יפה תואר, שלא מוכן לוותר על המלכות.

במאים: אנדרו אדמסון, קלי אשבורי וקונרד ורנון.

מדבבים ראשיים: מייק מאיירס, אדי מרפי, קמרון דיאז, ג'ולי אנדרוז, אנטוניו בנדרס, ג'ון קליז, רופרט אוורט וג'ניפר סונדרס.

### שרק השלישי (2007)

 ערך מורחב – **שרק השלישי**  

לאחר הסרט השני, ממלכת *הרחק, הרחק מכאן* נותרה עם המלך הארולד בצורת קרפד, ועל כן שרק ופיונה מכהנים כמנהיגי הממלכה. כאשר השניים מודיעים על אי נוחיותם בתפקידים אלו, המלך מטיל על שרק, פיונה, דונקי והחתול במגפיים את משימת מציאת היורש של הממלכה. פניהם מועדות אל עבר צדה אחר של הממלכה, במקום בו ארטי, אחיינה של המלכה ליליאן, עומד לסיים את התיכון. על הקבוצה מוטלת המשימה לשכנע את הנער המרדן, לתפוס את מקומו כמלך הממלכה, ואם לא - זוג העוגים הנשוי והחמור לא יוכלו לחזור אל ביצתם, ולחיות את חייהם השקטים. בינתיים בממלכה, הנסיך צ'ארמינג מתכנן מהפכה צבאית. בתגובה לכך, פיונה מארגנת ארגון מחתרתי-לוחמני, הכולל את כל נסיכות הממלכה, אשר נאבקות בנסיך ומנסות לשמור על הממלכה בדרך הטובה ביותר, עד לשובם של שרק, החמור, החתול והיורש.

במאים: כריס מילר וראמן הוי.

מדבבים ראשיים: מייק מאיירס, אדי מרפי, קמרון דיאז, אנטוניו בנדרס, ג'סטין טימברלייק, רופרט אוורט, ג'ולי אנדרוז וג'ון קליז.

### שרק לנצח (2010)

 ערך מורחב – **שרק לנצח**  

הסרט האחרון בסדרת סרטי שרק. שרק הפך לאיש משפחה אשר התרגל לחיי הבית. בשל געגועיו לימים בהם הוא הרגיש כמו עוג אמיתי שרק חותם על הסכם עם עוץ לי גוץ לי. בעקבות כך שרק מוצא את עצמו במציאות חלופית מעוותת בה העוגים ניצודים ועוץ לי גוץ לי הוא המלך, לורד פארקווד עדיין חי, שרק מעולם לא פגש את הנסיכה פיונה. כעת שרק צריך לבטל את כל הבלאגן אותו גרם עוץ לי גוץ לי בתקווה שיצליח להציל את חבריו, להחזיר את עולמו לקדמותו, ולחזור לחיק משפחתו ואהובתו.

במאי: מייק מיטשל

מדבבים ראשיים: מייק מאיירס, אדי מרפי, קמרון דיאז, אנטוניו בנדרס, וולט דוהרן, ג'ולי אנדרוז, קונרד ורנון וארון וורנר.

### שרק 5 (TBD)

בעקבות ההצלחה חסרת התקדים של שרק 2 ב-2004 אמר ג'פרי קצנברג, מנכ"ל דרימוורקס, כי סדרת סרטי שרק כוללת חמישה סרטים וכי החמישי יהווה פריקוול לסרט הראשון, לאחר יציאת "שרק השלישי" ב-2007 הודיע קצנברג כי הסרט החמישי יצא בשלהי 2013. במאי 2009 נודע כי שם הסרט הרביעי בסדרה יהיה "שרק לנצח", דבר כי זהו הסרט האחרון בסדרה. בראיון שנתן ג'פרי קצנברג בפברואר 2014 הוא אמר כי "אנחנו רוצים לתת להם [לדמויות] קצת זמן לנוח" והוסיף כי "אתה יכול להיות בטוח שיהיה לנו עוד פרק בסדרה של שרק. אנחנו לא סיימנו, ויותר מכך, הוא לא".
ב-21 ביולי 2016 אולפני דרימוורקס הודיעו רשמית שסרט חמישי בסדרת "שרק" יצא לאקרנים במהלך מאי 2019 אך בספטמבר 2016 הוחלט כי אולי הסרט צפוי לצאת לאקרנים ב-2019 או 2020 וכי התסריט הושלם.

ב-6 בנובמבר 2018, פורסם באתר וראייטי כי סרטי שרק והחתול במגפיים יקבלו אתחולים וכי כריס מלדנדרי יביים אותם.

נכון לשנת 2023 הסרט "שרק 5" נמצא במגעים מתקדמים ולא ניתן לדעת האם הוא עדיין ייחשב כאתחול או סרט המשך.

### סרטי ספין אוף

#### החתול של שרק (2011)

 ערך מורחב – **החתול של שרק**  

הסרט מתמקד בהרפתקאותיו של החתול במגפיים שאשר מנסה, בסיוע המפטי דמפטי וקיטי 'סופטפוז', לשדוד שעועית פלא מידי זוג פורעי חוק מסוכנים בשם ג'ק וג'יל על מנת לסייע לאימו המאמצת ולתושבי העיר בה גדל.

לסרט גם יצא משחק מחשב בשם "החתול של שרק ושלושת משחקי המחשב".

#### החתול של שרק: משאלה אחת ודי (2022)

 ערך מורחב – **החתול של שרק: משאלה אחת ודי**  

בסרט זה החתול במגפיים גילה שנותרה לו נשמה אחת מתשע הנשמות שלו. הוא יוצא למסע עם חברתו קיטי וחברו הכלב פרו על מנת להחזיר את חייו ונשמותיו.

הדמויות הראשיות וצוות השחקנים
-----------------------------

| דמות | סדרת הסרטים, סרטוני וסרטי הספין אוף של שרק |
| --- | --- |
| *שרק* (2001) | *שרק 4D* (2003)‎ | *שרק 2* (2004) | *שרק השלישי* (2007) | חג שמח עם שרק (2007) | *שרק לנצח* (2010) | *לא מפחדים משרק* (2010) | *Donkey’s Caroling Christmas-tacular* (2010) | *Thriller Night* (2011) | *The Pig Who Cried Werewolf* (2011) | *החתול של שרק* (2011) | *החתול של שרק: משאלה אחת ודי* (2022) |
| שרק | מייק מאיירס |  | הופעת אורח |
| הנסיכה פיונה | קמרון דיאז |  |
| חמור | אדי מרפי | דין אדווארדס | אדי מרפי |  | הופעת אורח |
| החתול במגפיים |  | אנטוניו בנדרס |  | אנטוניו בנדרס |
| לורד פרקווד | ג'ון לית'גו |  | ג'ון לית'גו |  | הופעת אורח | מוזכר בלבד |  | ג'ון לית'גו |  |
| הנסיך צ'רמינג | מוזכר בלבד |  | רופרט אוורט |  | הופעת אורח | שון בישופ |  | רופרט אוורט |  |
| עוץ לי גוץ לי |  | קונרד ורנון |  | וולט דוהרן |  | וולט דוהרן | וולט דוהרן |  |
| קיטי |  | סלמה הייק |
| המפטי דמפטי |  | הופעת אורח |  | זאק גליפיאנאקיס |  |

מדיות אחרות בזיכיון
-------------------

### סרטונים

#### Shrek in the Swamp Karaoke Dance Party

סרטון מוזיקלי במשך 3 דקות שבו שרק עושה קריוקי בביצה שלו עם כל גיבורי הסרט, הסרטון הופיע ב-DVD של הסרט הראשון

#### Shrek 4-D

סרטון מיוחד בתלת־ממד שיצא בשנת 2003 אשר סיפר על ירח-הדבש של שרק ופיונה, ועל חזרתו הבלתי צפויה של הלורד פרקוואד.

#### Far Far Away Idol

סרטון במשך 5 דקות, הסרטון מבוסס על אמריקן איידול שבו מתארח סיימון קאוול שם כל גיבורי הסרט שרים ושם בודקים מי המנצח, הסרטון הופיע ב-DVD של הסרט השני.

#### Shrek the Halls

סרטון טלוויזיה במשך 22 דקות, המספר על חג המולד של שרק יחד עם משפחתו וחבריו.

#### Scared Shrekless

סרטון טלוויזיה במשך 21 דקות, המספר על חגיגת ליל כל הקדושים של שרק וחבריו.

#### Donkey’s Caroling Christmas-tacular

סרטון קצר במשך 5 דקות, בו שרק וכל גיבורי הסרט הרביעי שרים את שירי חג המולד.

#### Thriller Night

סרטון קצר במשך 6 דקות, הסרטון הוא פארודיה על Thriller של מייקל ג'קסון, שם ארבעת הנבלים (לורד פארקווד, הפיה הסנדקית, הנסיך צ'ארמינג ועוץ לי גוץ לי), מונגו, המלך הארולד (כצפרדע), וקפטן הוק מופיעים בתור זומבים.

#### The Pig Who Cried Werewolf

סרטון בתלת מימד במשך 6 דקות המספר על שלושת החזירונים בליל כל הקדושים.

### משחקי וידאו

* Shrek
* Shrek: Hassle at the Castle
* Shrek: Extra Large
* Shrek: Super Party
* Shrek 2
* Shrek Super Slam
* Shrek Smash n' Crash Racing
* Shrek the Third
* Shrek n' Roll
* Shrek Forever After

הכנסות סדרת הסרטים המקורית
--------------------------

| סרט | הקרנת בכורה | הכנסות | תקציב | סימוכין |
| --- | --- | --- | --- | --- |
| ארצות הברית | מחוץ לארצות הברית | ברחבי העולם |
| **שרק** | 18 במאי 2001 | $267,665,011 | $216,744,207 | $484,409,218 | $60,000,000 |  |
| **שרק 2** | 19 במאי 2004 | $441,226,247 | $478,612,511 | $919,838,758 | $150,000,000 |  |
| **שרק השלישי** | 18 במאי 2007 | $322,719,944 | $476,238,218 | $798,958,162 | $160,000,000 |  |
| **שרק לנצח** | 21 במאי 2010 | $238,736,787 | $513,864,080 | $752,600,867 | $165,000,000 |  |
| סה"כ | $1,270,347,989 | $1,685,459,016 | $2,955,807,005 | $535,000,000 |  |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שרק (זיכיון)** |

* 
* "שרק", במסד הנתונים הקולנועיים IMDb (באנגלית)
* "שרק 2", במסד הנתונים הקולנועיים IMDb (באנגלית)
* "שרק השלישי", במסד הנתונים הקולנועיים IMDb (באנגלית)
* "שרק לנצח", במסד הנתונים הקולנועיים IMDb (באנגלית)
* שרק באתר ויקיה

הערות שוליים
------------

1. ↑  Franchises (US & Canada), Box Office Mojo
2. ↑  Brian Linder, ‏More Shrek, באתר IGN, ‏17 במאי 2004
3. ↑  Des Partridge, ‏More Shrek set to roll, באתר The Courier Mail, ‏7 ביוני 2007
4. ↑  DreamWorks Animation Announces Plans to Release Five Feature Films Every Two Years, באתר דרימוורקס הנפשה, ‏28 במאי 2009
5. ↑  Dave McNary, ‏[DreamWorks Animation CEO Hints at Another ‘Shrek’ Movie], באתר מגזין וראייטי, 24 בפברואר 2014
6. ↑  Lang, Brett (6 בנובמבר 2018). "'Shrek,' 'Puss in Boots' Getting Rebooted (EXCLUSIVE)". Variety. נבדק ב-6 בנובמבר 2018. `{{cite news}}`:  (עזרה)
7. ↑  Lang, Brent (6 בנובמבר 2018). "How Chris Meledandri Became the Most Powerful Man in Animation". Variety. נבדק ב-6 בנובמבר 2018. `{{cite news}}`:  (עזרה)
8. ↑  "Shrek (2001)". Box Office Mojo.
9. ↑  "Shrek 2 (2004)". Box Office Mojo.
10. ↑  "Shrek the Third (2007)". Box Office Mojo.
11. ↑  "Shrek Forever After (2010)". Box Office Mojo.
12. ↑  "Shrek Movies at the Box Office". Box Office Mojo. נבדק ב-7 באפריל 2012. `{{cite web}}`:  (עזרה)

| **שרק** |
| --- |
| סרטים | שרק (2001) • שרק 2 (2004) • שרק השלישי (2007) • שרק לנצח (2010) |
| סרטונים | שרק 4‎-D‏ (2003) • חג שמח עם שרק (2007) • מי פוחד משרק? (2010) |
| ספין אוף | החתול של שרק (2011) • הרפתקאות החתול במגפיים (2015-2018) • החתול של שרק: משאלה אחת ודי (2022) |
| דמויות | שרק • הנסיכה פיונה • חמור • החתול במגפיים • לורד פרקווד • דמויות נוספות |
| פסקולים | שרק • שרק 2 ("Accidentally in Love") • שרק השלישי • שרק לנצח |
| שונות | שרק (מחזמר) • שרק! (ספר) |